STATVTVM est, vt nullus nostrorum ad sacerdotium prouehatur vsque ad XXX. vel saltem XXV. annos. Causa instituti huius fuit, vt iuxta decreta sacrorum Canonum ne adolescentes, ne illiterati, ne illi qui nondum capere possunt, quantum, quā diuinum, quam excellēs, sit sacerdotale officium, ad sacra illa cælestia, magis temerarij præsumptores, quam digni administratores accederent.